ההיא שבקיר | forty sucks ?!
בטח חלק לא קטן מכם יגידו, מה היא מקטרת, הלוואי עליי כזאת הזדמנות… זה חלום!
ידעתי שהרגע הזה יגיע וההצעה הנכונה, זאת שפשוט אי אפשר לסרב לה, תדפוק על הדלת.
תמיד פחדתי מהרגע הזה, לא רציתי להתמודד עם השאלה. ידעתי שאני לא רוצה (!) וידעתי עד כמה הוא רוצה.
ואכן כשהרגע הגיע, והוא קיבל הצעה לעבור לעמק הסיליקון – קליפורניה.
כל פעם שהוא חזר מנסיעת עבודה, הוא חזר מתלהב יותר.
לזכותו יאמר שהוא לא לחץ עליי, הוא רק המשיך לספר לי על המקום, התהליך, והאפשרויות.
ואני הקשבתי… לא לו, לי.
תקראו לזה משבר גיל ה40… אבל ההצעה מבחינתי הגיעה בדיוק בזמן.
- בדיוק כשהתחלתי לתהות אם זה מה שיש לחיים להציע, והאם מעכשיו והלאה ככה יראו חיי?!
ולא שהם היו רעים, נהפוכו. רק מאוד קבועים, בטוחים, ידועים וברורים,בלי הרבה הפתעות.
- בדיוק כשסביבי כולן התחילו לחלום ולעמול על הילד השני/שלישי ( גם סוג של משבר גיל ה40?!) ואני בחרתי לא לפנות בדרך הזאת. ובארץ, זאת החלטה שלא עוברת בשקט..
- בדיוק כשהבנתי שהרפתקנית גדולה כבר לא תצא ממני (גרתי בגבעתיים – ר”ג כל חיי) ושאם עכשיו לא אעיז… זה כנראה כבר לא יקרה.
- בדיוק כשה-comfort zone ניהיה נוח מידי.
- בדיוק כשהייתי צריכה שינוי.
אז ליומולדת 40 שלי קיבלתי ויזה לארה”ב ותחילתה של הרפתקה חדשה.
ההחלטה ללכת על זה הייתה ההחלטה הכי אגואיסטית שעשיתי בחיים (ויעידו על כך ההורים המבוגרים שהשארתי בארץ, האחות שלא מדברת איתי, החברה הטובה בהריון ויסורי המצפון) אבל אתם יודעים מה , גיל 40 זה בדיוק הזמן להתחיל לקחת כמה החלטות רק בשבילי.
אז אל תגלו לו… זה עובד טוב בשבילי .
פעם הבאה שאתן/ם שוברות/ים את הראש על מתנה לחוגגי הגיל השלם.
רעיון חמוד ופשוט שבהחלט מעביר את המסר (משחק מילים שכזה).
העמידו את סוכריות המקל בספוג .
ולא לשכוח את השלט (עגול או מרובע מחובר לשיפוד עץ).
שתיהיה יומולדת מתוקה והעיקר, קחו הכל בהומור.
החיים הם חוויה.
ולפעמיים זאת רק ההתחלה .
אשמח אם תצטרפו אלי למסע הזה בבלוג החדש/ישן של עולמה.
ומבטיחה שיהיה בו קצת מכל דבר – קצת על המקום החדש, קצת עליי, והרבה יצירה, לינקים, הדרכות, שיפוץ והתנסויות חדשות .